# Sauna kerise instrueeritud kasutamise kinnituse vorm

UNGRU LOOMAJA

IGLUSAUN

Keris: Stoveman 13

Kuupäev digitaalallkirjas

## 1. KASUTUSJUHENDI KINNITUS

**1.1. Olen saanud kirjaliku ja/või suulise juhendamise sauna kerise ohutuks kasutamiseks vastavalt ohutuseeskirjadele (vt. lk. 2) ja kerise tootja Stoveman kasutusjuhendile (vt. lk. 3-6).**

**1. 2. Olen tutvunud järgmiste teemadega:** - Kerise konstruktsioon ja tööpõhimõtted
 - Lubatud kütuse liik ja kogused
 - Tuleohtlike materjalide hoiustamise nõuded
 - Suitsu- ja tuhasahtli käsitsemine
 - Ohuolukordade ennetamine ja käitumine

**1.3. Tean, et:** - Kerise kütmine on lubatud ainult käesoleva kinnituse allkirjastanud isiku poolt;
 - Kerist ei tohi kasutada lahtise uksega;
 - Märgade esemete kuivatamine kerise kohal on keelatud;
 - Kütmine peab toimuma pideva järelvalve all ning teistel isikutel on kütmine keelatud;

**1.4. Kohustun järgima kõiki sauna kasutamise ohutusnõudeid ja kinnitan, et kannan täielikku vastutust kütmise ohutuse eest kütmise ja sauna kasutamise ajal.**

Nimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakttelefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Allkiri: *allkirjastatud digitaalselt*

# 2. UNGRU LOOMEMAJA sauna kasutamise ohutuseeskirjad

 **2.1. Kütmise eest vastutav isik**

Sauna kerist tohib kütta ainult personal või isik, kes on saanud vastava juhendamise ja allkirjastanud kinnituse ohutusnõuete järgimise kohta.

**2.2. Kerise kütmise juhised**

**Enne kütmist:**

* Eemalda vana tuhk koldest, paiguta see mittepõlevast materjalist anumasse ja vii õues asuvale lõkkeplatsile.
* Veendu, et tuhk oleks jahtunud ega sisaldaks hõõguvaid osakesi.
* Veendu, et suitsukanalid ja ventilatsiooniavad on avatud ja puhtad.
* Täida veepaak puhta veega. Välikraan asub loomemaja tagaküljel.

**Kütmine:**

* Kasuta kuiva halupuud, mis on eelmisel päeval toodud siseruumi.
* Lao halud õhuvahedega, maksimaalselt 2/3 kolde mahust. Väldi halgude surumist kolde seina vastu või liiga pikkade halgude kasutamist, mis ei võimalda sulgeda küttekolde ust.
* Süüta puud alati pealt, et suits leviks minimaalselt.
* Kui puud on süttinud, sulge kerise uks, jäta tuhasahtel esialgu veidi avatuks (kuni 10 mm).
* Jälgi sauna lavaruumi temperatuuri ja väldi ülekütmist.

**2.3. Pärast sauna kasutamist**

Kui keris jahtub, tuleb:

* Eemaldada jahtunud tuhk
* Puhastada kütekolle järgmise kasutuskorra ettevalmistamiseks
* Kontrollida, et ei jääks hõõguvaid süsi
* Tuulutada ruumid ja tühjendada veepaak

**2.4. Keelatud tegevused**

* Kerise kasutamine juhendamata isikute poolt
* Kütmine järelevalveta
* Põlevmaterjalide hoidmine kerise läheduses
* Märgade esemete kuivatamine kerise kohal
* Vedelkütuste kasutamine süütamiseks

# 3. STOVEMAN 13 juhised kerise kasutamiseks

Lugege hoolikalt läbi kerise STOVEMAN 13 tootja kasutusjuhised.

**3.1. Hoiatused**

• Inimkeha otsene kokkupuude ülesköetud kerise kivide või muude osadega on kahjulik selle inimese tervisele.

• Ärge kunagi visake leili, kui keegi viibib kerise vahetus läheduses, sest kuum aur võib temale põletushaavu tekitada.

• Hoidke lapsed kerisest eemal.

• Ärge lubage lastel, vanuritel või haigetel omapäi saunas käia.

• Konsulteerige arstiga meditsiiniliste vastunäidustuste osas saunas käimisele.

• Olge leiliruumis liikudes ettevaatlik, sest lava ja põrand võivad olla libedad.

• Ärge kunagi minge sauna alkoholi, kangete ravimite või narkootikumid mõju all.

• Ärge magage kunagi kuumas saunas.

• Ärge riputage riideesemeid leiliruumi kuivama, see võib põhjustada tuleohtu.

• Ärge kasutage leili viskamiseks merevett. Mereõhk ja niiske kliima soodustavad kerise metallpindade intensiivset roostetamist.

 **3.3. Küttematerjal**

Kerise kütmiseks on sobivad kuivad puuhalud, mille niiskussisaldus on alla 16%. Puidu niiskusel on suur mõju põlemise puhtusele ning kerise kasutegurile.

Erinevat tüüpi puidu kütteväärtus on erinev. Tuld võite alustada kasetohu, kuiva ajalaehe või selleks ettenähtud tahke süütematerjaliga (näiteks kuivpiiritus). Kui põletate suurel hulgal kõrge kütteväärtusega puitu, lühendab see kerise tööiga!

**Kerist ei tohi kütta järgmiste materjalidega:**

- kõrge põlemistemperatuuriga materjalid (nagu näiteks puitlaastplaat, plastmass, süsi, brikett, puidugraanulid jms);

- värvitud või impregneeritud puit;

- jäätmed (nagu näiteks kile, tekstiilid, nahk, kumm, ühekordselt kasutatavad mähkmed;

- aiajäätmed (nagu näiteks hein, lehed);

- vedelkütused ja nendega ülevalatud materjalid.

**3.5. Kerise kütmine**

**Enne kerise kütmist veenduge, et saunas ega kerise ohutuskaugustest lähemal ei asuks sinna mittekuuluvaid esemeid.**

1. Tühjendage tuhasahtel alati enne kütmise alustamist. Nii saab tuhasahtli kaudu sisenev põlemiseks vajalik õhk tuharesti jahutada ning tänu sellele resti eluiga pikeneb. Tuha jaoks kasutage metallnõud järgides tuleohutusnõudeid.

2. Veenduge, et põlemis-ja ventilatsiooniõhu juurdepääs pole takistatud.

3. Asetage suuremad puuhalud koldesse allapoole ja väiksemad üles jättes nende vahele piisavalt ruumi põlemisõhu voolamiseks. Kasutage küttepuid läbimõõduga 8–12 cm, pikkusega kuni 30 cm.

**LS-kerised:**

Asetage küttepuud kolde tagaosas asuvale restile. Vältige küttepuude põletamist koldekambri pikenduses. Ärge kasutage liigse pikkusega küttepuid isegi siis, kui need mahuvad koldesse (vaata joonist 5).



Joonis 5.

4. Soovitav on, et kerise igakordne algne küttekogus (tulehakatus) sisaldab väiksemamõõdulist ja kergemini süttivat materjali ning on seetõttu õhulisem ja kergem võrreldes normkogusega. Eriti oluline on seda silmas pidada kehvadest ilmastikutingimustest tuleneva madala tõmbe puhul, kus soovitav algne küttekogus on 1/3 normist (tabel 1) 3-5 cm läbimõõduga halgudega.

Asetage tulehakatus küttepuude peale. Tule süütamisel küttepuude peal eraldub vähem heitgaase ja põlemine on kvaliteetsem.

5. Süüdake tulehakatus ja sulgege uks. **NB! Keris ei ole ettenähtud kasutamiseks lahtise uksega.** Uks võib olla avatud süütamise, kütuse lisamise ja põlemisjääkide eemaldamise ajal, muul ajal peab uks olema suletud. Tõmbe reguleerimine toimub tuhasahtli asendi (avatuse) muutmise teel.

**NB! Käepidemed kuumenevad kerise kütmisel. Kasutage ukse ja tuhasahtli avamisel ning sulgemisel komplektis olevat käe kuumakaitset.** Süütamiseks on soovitav hoida tuhakasti kuni 40mm avatud asendis. Materjali põlema hakkamisel tuleb tuhakasti sahtel viia asendisse, kus vahemaa sahtli esikülje ja kolde seina vahel on sõltuvalt tõmbest 3mm-10 mm.

- Kütmisel liiga tugevat tõmmet kasutades on oht, et koldes lõpuni põlemata osad võivad

sattuda välisõhku ning põhjustada tulekahju ohtu ja keskkonna saastamist, samuti võib liiga intensiivsel põlemisel tekkida oht kerise ülekütmiseks.

- Kui leiliruum on piisavalt kuumaks köetud ja on aeg sauna minna, siis võib leegi intensiivsuse vähendamiseks ja puude säästmiseks tuhasahtli sulgeda.

6. Vajadusel lisage süte kustuma hakkamisel põlemiskambrisse veel küttepuid läbimõõduga 12–15 cm.

**NB! Pikaajaline intensiivne kütmine suurendab tulekahju tekkimise riski.**

Liigne kütmine ehk ülekütmine (näiteks mitu täiskogust järjest) põhjustab kerise ja korstna ülekuumenemise. Ülekuumenemine lühendab kerise eluiga ja võib põhjustada tulekahju.

Võtke arvesse, et leiliruumi temperatuur üle 100 °C võib olla nii saunale kui ka saunakasutajate tervisele ohtlikud. Laske vajadusel kerisel, korstnal ja saunaruumil jahtuda.

**3.6. Leiliviskamise vesi**

Leili viskamiseks tuleb kasutada ainult puhast magedat vett. Vesi peab olema piisavalt kvaliteetne, sest soola, lupja, rauda, huumust ja happelisi ühendeid sisaldava vee toimel võib keris enneaegselt roostetama hakata. Eriti kiiresti tekib roostetamine merevee toimel.

**NB! Kerisele ei tohi visata merevett!**

Leili viskamiseks on sobiv vesi, mille:

• huumusesisaldus <12 mg/liitris;

• rauasisaldus <0,2 mg/liitris;

• kaltsiumisisaldus <100 mg/liitris;

• mangaanisisaldus <0,05 mg/liitris;.

Visake leilivett kerisekividele ja võimalusel vältige vee sattumist kolde ja korstna metallosadele.

**3.8. Võimalikud probleemid ja nende lahendamine**

*Suitsutorus puudub tõmme. Suits tuleb sauna.*

• Suitsutoru ühendustes on lekked. Lõpetage koheselt sauna kasutamine.

• Tuhasahtel on täis. Tühjendage tuhasahtel.

• Kerise suitsukanalid on ummistunud. Lõpetage koheselt sauna kasutamine.

*Saun ei soojene.*

• Küttematerjal on niiske või selle kvaliteet on muul viisil madal (p 3.3.)

• Suitsutorus puudub vajalik tõmme. Laske kontrollida kogu suitsutoru ehituse

vastavust nõuetele.

• Kerise suitsukanalid on ummistunud.

*Kerisekivid ei kuumene.*

• Suitsutorus puudub vajalik tõmme. Laske kontrollida kogu suitsutoru ehituse

vastavust nõuetele.

• Põlemismaterjal on niiske või selle kvaliteet on muul viisil madal

• Kerise suitsukanalid on ummistunud

• Kontrollige kivide asetust. Eemaldage kiviruumist väikesed kivitükid ja kivid läbimõõduga alla 10 cm. Asendage murenenud kivid uute kahjustamata

kividega.

*Kerisest eraldub lõhnasid*.

• Kerisekividele on sattunud ained, mis kuumenemisel eritavad lõhnasid. Puhastage või asendage määrdunud kerisekivid.

• Kuum keris võib võimendada õhuga segunenud lõhnasid, mida siiski ei põhjusta

saun ega keris. Näited: värv, liim, õli, maitseained,. Leidke ja eemaldage lõhna allikas.